
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 
Ηλεκτρονική διεύθυνση: www.pomens.gr – facebook ΠΟΜΕΝΣ 
Email: info@pomens.gr
Αθήνα, 13 Φεβρουαρίου 2020
ΑΝΑΚΟΙΝΩΣΗ
Η Πανελλήνια Ομοσπονδία Ενώσεων Στρατιωτικών - Π.ΟΜ.ΕΝ.Σ, σε συνέχεια του https://www.pomens.gr/enimerosi/epistoles/982-dikaiosi-pomens-gia-proti-fora-ilektroniki-syntagografisi εγγράφου της, ανακοινώνει ότι κατόπιν εκδόσεων των Φ.760 / 49 / 474517 / Σ. 61/ 05-02-20 / ΓΕΕΘΑ / ΔΥΓ και Φ.758 / 7 /1201540 / Σ. 522 / 06-02-20 / ΓΕΣ/ΔΥΓ διαταγών του ΓΕΕΘΑ/ΔΥΓ και του ΓΕΣ/ΔΥΓ, εντάσσεται στην εφαρμογή του Συστήματος Ηλεκτρονικής Συνταγογράφησης (ΣΗΣ), από τη  Δευτέρα 10 Φεβρουαρίου 2020, το σύνολο των ασφαλισμένων του ΥΠΕΘΑ.

Επισημαίνεται ότι η εφαρμογή, που αφορά προς το παρόν την ηλεκτρονική καταχώρηση και εκτέλεση συνταγών φαρμάκων, ήταν και είναι κύριο αίτημα της Π.ΟΜ.ΕΝ.Σ., στον τομέα της υγειονομικής περίθαλψης των στρατιωτικών και των μελών των οικογενειών τους και αποτελεί  ακόμη μία δικαίωση για την Ομοσπονδία μας, 
Η βελτίωση της υγειονομικής περίθαλψης των συναδέλφων, αποτελεί μείζον αίτημα της Πανελλήνιας Ομοσπονδίας Ενώσεων Στρατιωτικών - Π.ΟΜ.ΕΝ.Σ, η οποία στηρίζει κάθε προσπάθεια προς αυτή την κατεύθυνση με σκοπό οι Έλληνες Στρατιωτικοί και τα προστατευόμενα μέλη αυτών, να απολαμβάνουν ποιοτικές υπηρεσίες υγειονομικής υποστήριξης, ισότιμες αυτών των υπολοίπων πολιτών. 

